Καρυδόπιτα χωρίς γλουτένη
Καρυδόπιτα χωρίς γλουτένη, διαφορετική από ότι έχουμε συνηθίσει, είναι ένα γευστικό, πλούσιο γλυκό, που θα απολαύσουμε με τον καφέ μας και όχι μόνο.
250 γρ. βούτυρο αγελάδας, κομμένο σε μικρά κομμάτια, 250 γρ. ζάχαρη άχνη, 300 γρ. καρυδόψιχα, 5 αυγά, 50 γρ. κορν φλάουρ
Για να φτιάξουμε καρυδόπιτα χωρίς γλουτένη, βάζουμε τα καρύδια στο μπλέντερ και τα αλέθουμε μέχρι να γίνουν όσο το δυνατόν πιο ψιλά. Χτυπάμε στο μίξερ, κατά προτίμηση με το φτερό, το βούτυρο, την άχνη και το τριμμένο καρύδι μέχρι να φουσκώσουν και να γίνει μια υπόλευκη κρέμα. Ρίχνουμε τα αυγά ένα ένα.  Μόλις ενσωματωθούν και γίνει ένα ομοιογενές, αφράτο μείγμα, σταματάμε το χτύπημα, ρίχνουμε το κορν φλάουρ και ανακατεύουμε με μια ελαστική σπάτουλα σιλικόνης.Καλύπτουμε με αντικολλητικό χαρτί τον πάτο ενός ρηχού ταψιού διαμέτρου 24 εκ., αδειάζουμε το μείγμα και αφήνουμε στο ψυγείο να ξεκουραστεί για τουλάχιστον ένα βράδυ. Αυτό θα βοηθήσει να «κάτσει» λίγο το μείγμα, να χάσει τον αέρα του και να μη φουσκώσει άτσαλα στο ψήσιμο. Την επόμενη μέρα, το ψήνουμε σε προθερμασμένο φούρνο στους 160°C για 1 ώρα.Αφήνουμε την καρυδόπιτα να κρυώσει και ξεφορμάρουμε.
Αυγά,Ζάχαρη,Καρύδια,Χωρίς γλουτένη